Падводзячы вынікі, члены Пастаяннай камісіі па аграрных пытаннях і ахове навакольнага асяроддзя выслухалі меркаванні і старшыні раённага Савета дэпутатаў І.Ю.Сакалоўскага, і галоўнага ўрача цэнтра гігіены і эпідэміялогіі П.С.Волчака, і начальніка раённай інспекцыі прыродных рэсурсаў і аховы навакольнага асяроддзя А.В.Сушчэвіча. Падкрэсліўшы станоўчыя моманты ў навядзенні парадку на зямлі, прамоўцы выказалі таксама шэраг заўваг. Вельмі злабадзённай застаецца праблема вывазу смецця з невялікіх вёсачак, хацелася б бачыць у больш упарадкаваным і прыстойным стане пляцоўкі часовага складзіравання бытавых адходаў, безумоўна, неабходна куды аператыўней абкошваць тэрыторыі некаторых вытворчых аб’ектаў і абочыны дарог. Словам, распачатая справа па навядзенні парадку на роднай зямлі павінна мець свой працяг. Таццяна СТУПАКЕВІЧ. Фота аўтара.